পরশুরাম কুণ্ড
পরশুরাম কুণ্ড হিন্দু তীর্থক্ষেত্রগুলির মধ্যে অন্যতম যা লোহিত নদীর নিম্নবর্তী অঞ্চলের ব্রহ্মপুত্র মালভূমি ও ভারতের অরুণাচল প্রদেশের লোহিত জেলার তেজুর ২১ কিমি উত্তরে অবস্থিত। মহর্ষি পরশুরামকে উৎসর্গীকৃত এই তীর্থ নেপাল, ভারতের মণিপুর, অসম ও অন্যান্য রাজ্যের পুণ্যার্থীদের আকর্ষণ করে। প্রত্যেক বছর জানুয়ারি মাসে মকর সংক্রান্তি উপলক্ষ্যে ৭০,০০০ পুণ্যার্থী ও সাধুসন্ত এই কুণ্ডের পবিত্র জলে একটি ডুব দেন।